
Par vienpusējā kārtā atkāpšanos un Dzīvojamās telpas 2017.gada 1.novembra īres līguma Nr.022223/0111207 izbeigšanu sakarā ar dzīvokļa ekspluatācijas aizliegumu

Tiek dots vārds: Inesei Čepulei, Dmitrijam Ivanovam, Andrim Bergam

Pašvaldība 21.07.2026. kopā ar AS “Olaines ūdens un siltums” un pašvaldības policijas pārstāvjiem apsekoja dzīvokli Zemgales ielā 22-23, Olainē, Olaines novadā. Pamats – daudzdzīvokļu dzīvojamās mājas atjaunošanas un pārbūves darbības programmas “Atbalsta programmas nosacījumi energoefektivitātes paaugstināšanas pasākumu īstenošanai daudzdzīvokļu dzīvojamās mājās” ietvaros (Dzīvokļu īpašnieku kopības lēmums veikt daudzdzīvokļu dzīvojamās mājas Zemgales iela 22, Olaine, atjaunošanu, t.i. Energoefektivitātes paaugstināšanas pasākumus, DME Projekta Nr.  DME  3  - 318) atvēra pašvaldībai piederošu dzīvokļa īpašumu.

Pašvaldība konstatēja, ka dzīvoklis Zemgales ielā 22-23, Olainē, Olaines novadā, pieder pašvaldībai un ir nodots lietošanā īrniekam. Īrnieks ir būtiski bojājis dzīvojamo telpu (veikta patvaļīga un nesaskaņota demontāža) un pārkāpis tās lietošanas noteikumus - dzīvoklis ilgstoši nav ticis ekspluatēts, nav sienu iekšējas apdares, tā ir demontēta līdz ķieģeļiem un paneļiem, nav elektroinstalācijas, elektrības vadi nav pievienoti rozetēm un gaismekļiem, vietām tie ir demontēti, sanitārajā mezglā nav apdares, santehnika ir pilnīgi nolietojusies, netīrība un nekārtība (dēļi, atkritumi). Vizuāli vērtējams, ka dzīvoklis atrodas būvdarbu stadijā. Šādas destruktīvas darbības ir padarījušas dzīvojamo telpu (dzīvokli) nederīgu dzīvošanai un radījušas tās tālākas ekspluatācijas neiespējamību.
Īrnieks nav maksājis īres un komunālos maksājumus, [..].
[..] dzīvoklī  īrnieks nedzīvo, [..], uz kontakttālruni – _ un e-pastu - _ neatbild (pielikumā dzīvokļa foto fiksācija).

Dzīvokļa īpašuma tiesības ierakstītas Rīgas rajona tiesas Olaines pilsētas zemesgrāmatas nodalījumā Nr. 123 23, kadastra numurs: 80099004376, adrese/atrašanās vieta: Zemgales iela 22 - 23, Olaine, Olaines nov., sastāvošs no 1-istabas dzīvokļa,                     30.60 kv.m platībā, kopīpašuma domājamās daļas no būves (kadastra apzīmējums 80090020717001) 3056/219569 un kopīpašuma domājamā daļa no zemes (kadastra apzīmējums 80090020717) 3056/219569. Īpašnieks - Olaines novada pašvaldība, reģistrācijas kods 90000024332. Žurnāls Nr. 300004440913, lēmums 02.10.2017.

Pašvaldības būvvalde  (turpmāk – Būvvalde) ar 24.07.2026. lēmumu Nr.BIS-BV-5.62-2026-12281 “Par dzīvokli Zemgales ielā 22-23, Olainē, Olaines nov.”, Lietas numurs:               BIS-BL-959431-17354 (reģ. Nr. ONP/1.34/26/6175-ND, pielikumā) - izskatot ar AS “Olaines ūdens un siltums” 21.07.2026. Aktu “Par dzīvokli Zemgales ielā 22-23, Olainē” ONP/1.34/26/4968-SD (21.07.2026.) saistīto jautājumu, fotofiksācijas par dzīvokļa stāvokli, pamatojoties uz Būvniecības likuma 12.panta trešās daļas 1.punktu, 3.1daļas 3.punktu, septīto daļu, savas kompetences ietvaros konstatēja, ka dzīvoklis Nr.23 nav piemērots dzīvošanai, tas neatbilst noteiktajam lietošanas veidam.  
Būvvalde uzdeva dzīvokļa Nr.23 īpašniekam (Olaines novada pašvaldībai) organizēt dzīvokļa Nr.23 vienkāršotās atjaunošanas būvdarbus, lai dzīvoklis atbilstu tā lietošanas veidam un būtu nodrošināta tā atbilstība būvei izvirzītajām prasībām. 

Būvvalde aizliedza dzīvokļa Nr.23 ekspluatāciju līdz vienkāršotās atjaunošanas būvdarbu izpildei.
Dzīvokļa īpašuma likuma izpratnē Pašvaldība ir dzīvokļa Nr.23 īpašnieks (dzīvokļu īpašnieki ir dzīvojamās mājas kopība).

Dzīvojamās telpas īres līgums ar J B, personas kods_, noslēgts 2017.gada 1.novembrī, Līguma Nr. 022223/0111207 (uz nenoteiktu laiku).

Atbilstoši Dzīvojamās telpas īres līguma noteikumiem – īrniekam jāizmanto dzīvojamā telpas, ievērojot dzīvojamo telpu lietošanas noteikumi, saudzīgi jāizturas pret māju, tās iekārtām un koplietošanas telpām, jāmaksā īres maksa un maksa par komunālajiem pakalpojumiem (…) (4.1.p.), īrnieks apņemas izmantot dzīvojamo telpu mērķiem, kādiem tā paredzēta, ievērojot dzīvojamo telpu lietošanas un piemājas teritorijas uzturēšanas noteikumus; saudzīgi izturēties pret māju, tās iekārtām un koplietošanas telpām (5.1.1.p.) jāuztur kārtībā dzīvojamā telpa (5.1.2.p.), neveikt dzīvojamo telpu un palīgtelpu pārbūvi un pārplānošanu bez izīrētāja piekrišanas un saskaņošanas (5.1.3.p.), atlīdzināt izīrētājam likumā noteiktā kārtībā visi zaudējumi, kas radušies sakarā ar dzīvojamās telpas, dzīvojamās mājas un tās iekārtu bojājumiem īrnieka un ar viņu kopā dzīvojoša personu vainas dēļ, turklāt maksāt soda naudu 3% apmērā no zaudējumu summas par labu izīrētājam (5.1.4.p.).

Pašvaldība 22.07.2026. nosūtīja J B pretenziju/brīdinājumu (reģ.                                                Nr. ONP/1.8./26/6078-ND) par neatbilstošu dzīvojamās telpas Zemgales ielā 22-23, Olainē, Olaines novadā, īres  lietošanu, īres līguma izbeigšanu, zaudējumu piedziņu  (pielikumā) uz personas saziņai norādīto e-pastu un deklarēto dzīvesvietu.

Pamatojoties uz:

  Dzīvojamo telpu īres likuma:

 17.panta pirmo daļu - Īrnieka pienākumi ir šādi:
1) ievērot dzīvojamās telpas īres līguma noteikumus;
2) izmantot dzīvojamo telpu dzīvošanai un arī citiem papildu mērķiem, ja tādi ietverti dzīvojamās telpas īres līgumā;

3) maksāt īres maksu dzīvojamās telpas līgumā noteiktajā apmērā un kārtībā;

4) veikt ar dzīvojamās telpas īres lietošanu saistītos maksājumus, ievērojot dzīvojamās telpas īres līguma noteikumus;

5) saudzīgi izturēties pret dzīvojamo telpu, nepasliktināt tās stāvokli, nebojāt to un neveikt tajā neatļautu pārbūvi vai neatļautus remontdarbus;

6) ievērot normatīvos aktus, kas attiecas uz dzīvojamās telpas lietošanu, tostarp ugunsdrošības, sanitārās un higiēnas prasības;

7) nekavējoties informēt izīrētāju par tādiem dzīvojamās telpas bojājumiem vai trūkumiem, kas ietekmē vai var ietekmēt personas veselību, dzīvību, mantu;

10) citi dzīvojamās telpas īres līgumā noteiktie īrnieka pienākumi.

18.panta trešo daļu -  Izīrētājam, ciktāl tas ir no viņa atkarīgs, ir pienākums uzturēt dzīvojamo māju, kurā izīrēta dzīvojamā telpa, un nodrošināt tās ekspluatāciju (fizisku saglabāšanu visā tās ekspluatācijas laikā) atbilstoši normatīvo aktu prasībām, lai īrnieks varētu dzīvojamo telpu izmantot dzīvošanai un gūt no tās visu to labumu, ko viņam ir tiesības saņemt saskaņā ar dzīvojamās telpas īres līgumu.

19.panta pirmo daļu - Dzīvojamās telpas īres līgums izbeidzas:
1) līdz ar tā termiņa izbeigšanos;

2) kad izīrētā dzīvojamā telpa ir gājusi bojā;

3) ar īrnieka nāvi;

4) kad īrnieks viņa īrēto dzīvojamo telpu iegūst īpašumā.

21.pantu - Izīrētājam ir tiesības vienpusēji atkāpties no dzīvojamās telpas īres līguma, ievērojot šā likuma 26.pantā noteikto, vai to izbeigt, ievērojot šā likuma 22., 23., 24. un 25.panta noteikumus;

26.panta pirmo daļu - Izīrētājs var atkāpties no dzīvojamās telpas īres līguma, ja būvniecību regulējošos normatīvajos aktos noteiktajā kārtībā ir pieņemts lēmums, ar kuru aizliegta dzīvojamās mājas ekspluatācija;

22.pantu - Izīrētājs var izbeigt dzīvojamās telpas īres līgumu, ja:

1) īrnieks, viņa ģimenes locekļi vai citas iemitinātās personas bojā dzīvojamo telpu (arī tās iekārtu), citas būves un telpas, kas īrniekam nodotas lietošanā saskaņā ar dzīvojamās telpas īres līgumu, vai arī dzīvojamās mājas koplietošanas telpas, komunikācijas un iekārtas, pārkāpj līgumā paredzēto uzlabojumu, tai skaitā remontdarbu, veikšanas noteikumus, degradē vidi;

2) īrnieks, viņa ģimenes locekļi vai citas iemitinātās personas izmanto dzīvojamo telpu, dzīvojamo māju, citas būves un telpas, kas īrniekam nodotas lietošanā, dzīvojamās telpas īres līgumā neparedzētiem mērķiem;

3) īrnieks, viņa ģimenes locekļi vai citas iemitinātās personas citādi pārkāpj dzīvojamās telpas īres līgumā ietvertos dzīvojamās telpas lietošanas noteikumus vai arī padara pārējām personām dzīvošanu ar tām dzīvojamā telpā vai dzīvojamā mājā neiespējamu vai būtiski apgrūtinātu.

27.panta:

ceturto  daļu - šā likuma 26.pantā paredzētajā gadījumā izīrētājs var nekavējoties atkāpties no dzīvojamās telpas īres līguma, rakstveidā par to brīdinot īrnieku;

piekto daļu -  Brīdinājums par dzīvojamās telpas īres līguma izbeigšanu vai par atkāpšanos no tā ir nosūtāms uz līgumā norādīto adresi, tai skaitā elektroniskā pasta adresi (…). 

 Atbilstoši Pašvaldības  domes 2022.gada 27.aprīļa saistošo noteikumu Nr. SN6/2022 “Par Olaines novada pašvaldībai piederošo dzīvojamo telpu izīrēšanas kārtību” 14.punktam  -  Dzīvojamās telpas īres līgumi, kuri noslēgti līdz 2021.gada 30.aprīlim un, kuros nav norādīts līguma termiņš, jāpārslēdz līdz 2026.gada 31.decembrim, īrniekam iesniedzot iesniegumu Apsaimniekotājam un noslēdzot (pārjaunojot) Dzīvojamās telpas īres līgumu uz 10 (desmit) gadiem (…);

likuma:

“Civillikums. TREŠĀ DAĻA. Lietu tiesības” 1084.pantu -  katram būves īpašniekam, lai aizsargātu sabiedrisko drošību, jātur sava būve tādā stāvoklī, ka no tās nevar rasties kaitējums ne kaimiņiem, ne garāmgājējiem, ne arī tās lietotājiem;

 “Civillikums. CETURTĀ DAĻA. Saistību tiesības”:

2171.pantu - Iznomātājs vai izīrētājs var bez otras puses piekrišanas prasīt līguma atcelšanu:

3) ja nomnieks vai īrnieks bojā lietu, to nekārtīgi vai līgumam pretēji lietojot;

4) ja nomas vai īres priekšmets prasa neatliekamus un tik lielus izlabojumus, ka nav iespējams atstāt līgumu spēkā, pie kam šajā gadījumā izliekamais nomnieks vai īrnieks nevar prasīt no iznomātāja vai izīrētāja nekādu zaudējumu atlīdzību;


1779.pantu - Katram ir pienākums atlīdzināt zaudējumus, ko viņš ar savu darbību vai bezdarbību nodarījis.

Secināms, ka:

1. Izīrētājam ir tiesības vienpusēji atkāpties no dzīvojamās telpas īres līguma, ievērojot Dzīvojamo telpu īres likuma 26.pantā noteikto (ka izīrētājs var atkāpties no dzīvojamās telpas īres līguma, ja būvniecību regulējošajos normatīvajos aktos noteiktajā kārtībā ir pieņemts lēmums, ar kuru aizliegta būves ekspluatācija (jāņem vērā, ka īres dzīvoklis ir dzīvojamās mājas sastāvdaļa, kas saistīts ar visas dzīvojamā mājas kopīpašuma daļu), ja būvvalde ir oficiāli atzinusi, ka dzīvokli Nr.23 lietot nedrīkst, jo dzīvojamā telpa neatbilst likuma prasībām par dzīvojamo telpu un ekspluatācija ir aizliegta (vienpusēja atkāpšanās).
2. Ja tiek bojāta dzīvojamā telpa  - Izīrētājam ir tiesības izbeigt dzīvojamās telpas īres līgumu ievērojot Dzīvojamo telpu īres likuma 22.pantu (dzīvojamās telpas īres līgumu var izbeigt, ja tiek bojāta dzīvojamā telpa vai māja vai citādi ir pārkāpti dzīvojamās telpas lietošanas noteikumi – sienu, grīdu, komunikāciju, dzīvojamās mājas koplietošanas telpas, komunikācijas un iekārtas bojāšana, higiēnas un/vai ugunsdrošības normu neievērošana, pārkāpti līgumā paredzētie uzlabojumi, tai skaitā remontdarbu veikšanas noteikums, tie degradēta vide, radīta pretlikumīga rīcība, kurai ir bīstamas sekas – t.sk. bojātas koplietošanas komunikācijas, radīts aizskārums citu cilvēku drošībai, veselībai un apkārtējās vides kvalitātei, radīti zaudējumi pašvaldībai kā dzīvokļa īpašniekam un arī mājas pārvaldniekam). 

3. Dzīvoklis Zemgales ielā 22-23, Olainē, Olaines novadā, kuru īrnieks J B nav lietojis, uzturējis dzīvošanai derīgā kārtībā, ir dzīvošanai nederīgā stāvoklī un neatbilst likuma “Par palīdzību dzīvokļa jautājuma risināšanā” 16.panta trešajai daļai - Dzīvošanai derīga dzīvojamā telpa ir apgaismojama, apkurināma telpa, kas piemērota cilvēka ilglaicīgam patvērumam un sadzīves priekšmetu izvietošanai, kā arī atrodas dzīvojamā mājā, kura atbilst Būvniecības likuma 9.panta 1., 2. un 4.punktā noteiktajām prasībām; atbilstoši  Būvniecības likuma 9.panta 1., 2. un 4.punktam - Būve (…)  ekspluatējama atbilstoši tās lietošanas veidam, turklāt tā, lai nodrošinātu tās atbilstību šādām būtiskām prasībām:
1) mehāniskā stiprība un stabilitāte;
2) ugunsdrošība;
4) lietošanas drošība un vides pieejamība.
4. Īrnieks J B radījis zaudējumus pašvaldībai - nav maksāts nekustamā īpašuma nodoklis -  [..] un mājas pārvaldniekam īres un komunālos maksājumus,  [..], kas pierāda faktu, ka īrnieks nav veicis nekāda rakstura maksājumus vairāk kā 3 (trīs) gadus.

5. Saskaņā ar 2022.gada 1.jūlija līgumu par Olaines novada pašvaldībai piederošo (īpašumā un valdījumā) dzīvokļu apsaimniekošanu AS “Olaines ūdens un siltums” ir tiesības:

5.1. 1.1.punktu - visā šā Līguma darbības laikā veikt Pašvaldībai piederošo Īpašuma un tā domājamo daļu, pārvaldīšanu, uzturēšanu un apsaimniekošanu, nodrošinot procesa nepārtrauktību; 

5.2. 4.1.4.apakšpunktu - nodrošināt un veikt kopēju un detalizētu dzīvojamās mājas, kurā atrodas Īpašums pamatelementu un palīgelementu, dzīvojamās mājas iekārtu un komunikāciju pārbaudi, kā arī pasākumus, lai laikus novērstu atklātos bojājumus;

5.3. 4.1.6.apakšpunktu - veikt un/vai organizēt dzīvojamās mājas, kurā atrodas Pašvaldība Īpašums, iekārtu un komunikāciju kārtējo un ārkārtas remontu atbilstoši dzīvojamās mājas tehniskās ekspluatācijas noteikumiem un apstiprinātajai tāmei; 

5.4.  4.2.punktu  - Sabiedrība atbrīvo 7 (septiņu) dienu laikā Īpašumu no tajā atrodošajām mantām Latvijas Republikas normatīvajos aktos paredzētā kārtībā un iesniedz Pašvaldībā aktu par Īpašuma atbrīvošanu (ar mēraparātu rādītājiem - gāze, ūdens, elektrība):

 4.2.4. citos normatīvajos aktos paredzētos gadījumos;

         4.5. 5.5.punktu - šī līguma 4.2.punktā norādīto dzīvokļu atbrīvošanas izmaksas sedz Pašvaldība uz Sabiedrības iesniegta darbu izpildes akta un rēķina pamata.

Ievērojot iepriekš minēto un, pamatojoties uz Būvvaldes  24.07.2026. lēmumu Nr.BIS-BV-5.62-2026-12281 “Par dzīvokli Zemgales ielā 22-23, Olainē, Olaines nov.” (Lietas numurs: BIS-BL-959431-17354), Pašvaldību likuma 21.panta pirmās daļas 21.punktu, Dzīvojamo telpu īres likuma 17.panta pirmo daļu, 21., 22., 26., 27.panta pirmo un piekto daļu, Būvniecības likuma 9.pantu, likuma “Civillikums. TREŠĀ DAĻA. Lietu tiesības” 1084.pantu, likuma “Civillikums. CETURTĀ DAĻA. Saistību tiesības” 2171. un 1779.pantu, atklāti balsojot ar 10 balsīm par – A.Bergs, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, J.Precinieks, M.Vanags, pret nav, atturas nav, dome nolemj:
1. Vienpusējā kārtā atkāpties un izbeigt Dzīvojamās telpas 2017.gada 1.novembra īres līgumu Nr.022223/01112017 ar J B, personas kods_, par dzīvojamās telpas (dzīvokļa) Zemgales ielā 22-23, Olainē, Olaines novadā, īri ar 2026.gada 5.augustu (pamats - Būvvaldes 24.07.2026. lēmums Nr. BIS-BV-5.62-2026-12281 “Par dzīvokli Zemgales ielā 22-23, Olainē, Olaines nov.” (Lietas numurs:     BIS-BL-959431-17354), ar kuru konstatēts, ka 23. dzīvoklis nav derīgs dzīvošanai, neatbilst noteiktajam lietošanas veidam un aizliegta 23. dzīvokļa ekspluatācija; pašvaldības 22.07.2026. pretenzija/brīdinājums Nr. ONP/1.8./26/6078-ND).

2. Uzdot dzīvojamās mājas Zemgales ielā 23, Olainē, pārvaldniekam - AS “Olaines ūdens un siltums” nodrošināt dzīvokļa Zemgales ielā 22-23, Olainē, Olaines novadā, atbrīvošanu un iesniegt pašvaldībā aktu par izpildīto.

3. Uzdot pašvaldības izpilddirektoram:

3.1. un būvinženieriem nodrošināt dzīvokļa remontdarbu veikšanu un nepieciešamās santehnikas uzstādīšanu;

3.2. izlemt zaudējumu piedziņas iespējamības lietderīgumu.

Lēmuma pilns teksts nav publiski pieejams, jo satur ierobežotas pieejamības informāciju par fizisko personu, kas aizsargāta saskaņā ar Eiropas Parlamenta un Padomes regulas Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). 

Saskaņā ar Informācijas atklātības likuma 5.panta otrās daļas 4.punktu, lēmumā norādītie personas dati uzskatāmi par ierobežotas pieejamības informāciju.

Sēdes vadītājs








A.Bergs

